Rak pankreasa težak za lečenje
Taj organ je smešten duboko u trbušnoj duplji i simptomi postaju vidljivi tek u poodmakloj fazi bolesti
Stiv Džobs je 2004. godine saopštio da je podvrgnut hirurškoj operaciji zbog raka pankreasa, umerenoj i veoma retkoj formi bolesti koja je nazvana izolovani ćelijski neuro-endokrini tumor. Ta vrsta tumora predstavlja oko pet odsto svih formi raka pankreasa i utiče na ćelije koje proizvode hormone za kontrolu nivoa šećera u krvi. Smrtonosniji i češći oblik pojavljuje se u egzokrinim ćelijama pankreasa koje proizvode enzime za varenje. Pankreas je žlezda dugačka 15 centimetara i nalazi se iza želuca, a ispod jetre. Rak pankreasa je teško ustanoviti, pošto bolest u ranoj fazi nema vidljive simptome. Dr Kaled El-Šami je onkolog, specijalista za rak, u kliničkom centru Univerziteta Džordž Vašington, u Vašingtonu. Pet godina posle hiruruške operacije zbog raka, Stivu Džobsu je presađena jetra. Dr El-Šami kaže da to nije iznenađenje, zato što rak pankreasa može da se proširi. Međutim, dr El-Šami kaže da transplantacija nije magični lek. Transplantacija organa slabi imunitet, što može da otvori vrata drugim problemima. Dr Metju Volš je direktor opšte hirurgije na Klivlendskoj klinici. Iako nikada nije lečio Stiva Džobsa i ne zna detalje njegovog slučaja, Volš kaže da Džobsova operacija može da ima velike posledice. Dr El-Šami kaže da pojedine vrste raka pankreasa mogu da budu porodične. Pušenje i alkohol su takođe povezani sa bolešću. Ali, kako kaže, u većini slučajeva tačan uzrok bolesti nije poznat.